text: Застраховка вече покрива нарязаните и спукани гуми - Авто Мания - Sportal.bg
  03 октомври 2018 | 11:32 - Обновена
  Вярно е, у нас някои неща се научават с опита и изобщо не ги пише в правилника за движение по пътищата, обаче истината е, че ако спукаш гума или изгубиш ключовете за колата, това рефлектира не само върху емоционалното ти състояние (разбирай използването на някои определени нецензурни изрази), но и върху бюджета ти. 4 нови гуми или поръчка на нов ключ струват доста пари, затова и от центрове за гуми "Диана" и "Колонад Иншурънс Ес Ей" този сезон създадоха специална застраховка, която може да се окаже доста полезна за теб. Тя покрива щети по гумите – като балони или влязъл пирон, както и разходите по поръчка на нов ключ, в случай че си изгубил или са ти откраднали стария.
  И все пак – ето няколко случая, при които новата застраховка "Защитени гуми Диана" е наистина полезна:
  Умишлено нарязани гуми на паркинга пред блока от съсед, който вижда мястото, на което случайно си паркирал, като свое? От центровете за гуми "Диана" този сезон имат решение на проблема. Съвместно с "Колонад Иншурънс Ес Ей" те създадоха специална застраховка, покриваща щетите при нарязани гуми. Всичко, което трябва да направите, е, когато си купувате или ви монтират нови гуми в центровете на "Диана", просто да попитате за новата им застраховка. Така няма да треперите, че утре пак някой може да ви нареже гумите и ще се наложи да се бръкнете с поне 1000 лв. за нови.
  Дупки много, трудното е да ги уцелиш всички
  Да попаднеш в огромна дупка с колата и да "излезеш" от ситуацията със спукана предна гума и крива джанта е класическа схема от българската реалност, към която вече сякаш се научихме да гледаме с известна доза хумор. Може и да спукаш гума, може и да не спукаш. Въпрос на късмет. Общо взето, на гумаджиите у нас бизнесът им върви вероятно и заради възможността да уцелиш пирон, да осъмнеш с няколко балона по гумите или просто да попаднеш на трамвайна релса, от която стърчи... нещо, което не се знае какво е, но пука гуми. Е, понеже в центрове "Диана" всеки ден слушат истории за спукани или повредени гуми, които не могат да се ремонтират и трябва да се сменят, този сезон добрата новина е, че застраховката "Защитени гуми Диана" покрива щетите при проблем с гумата. Какво означава това ли? Задължително попитайте екипа на "Диана" за условията и застраховайте гумите си за една или две години при тях. Излиза наистина изгодно и отнема "болката", когато влезеш с колата в дупка, която "нямаше как да се избегне, наистина".
  Къде са ми ключовете?
  Случвало ли ви се е да търсите ключовете за колата си в продължение на няколко часа. А случвало ли ви се е да ги изгубите и после да се наложи да поръчвате нови? Особено при по-високия клас автомобили цената на такава услуга е... да кажем, доста солена. Как можете да се защитите от този непланиран разход? Специално за разсеяни шофьори или пък за супер съсредоточените водачи без късмет, които вечно са в паника "Къде ми е ключът", от центрове за гуми "Диана" и "Колонад Иншурънс Ес Ей" създадоха комбинирана застрахователна полица, която включва освен сигурност за вашите гуми и покриване на разходи при загуба или кражба на ключа. Дали ще дишате по-спокойно, ако знаете, че каквото и да се случи с гумите или ключовете на колата ви, имате застраховка?
  "Вашето спокойствие е наша грижа", казват с усмивка момчетата от "Диана", а вие не забравяйте да ги разпитате за всички условия на застраховката на място в центровете за гуми "Диана".